Ellen Geer. Ellen Ware Geer – amerikalik aktrisa, professor va teatr rejissori. Shaxsiy hayoti. Geer New York shahrida aktyorlar Herta Ware va The Waltons filmida Zebulon „Zeb“ Walton bobo rolini oʻynagan Will Geerning qizi sifatida tugʻilgan. Aktrisa hozirda bolalar musiqachisi Peter Alsop bilan hayot kechirmoqda. Uning birinchi turmushi Ed Flanders bilan boʻlgan. Geerning hozirgi eridan Megan va Willow ismli ikki nafar qiz farzandi bor. Flanderdan esa Ian Geer Flanders ismli bir nafar oʻgli bor. Faoliyati. 1963-yilda Geer Minneapolisdagi Tyrone Guthrie teatrining ochilish mavsumlarida Minnesota teatr kompaniyasiga qoʻshildi.U yerda boshqa rollar qatorida Guthrie va Bernard Shawning qoʻshma mahsuloti "Saint Joan" spektaklida bosh rolni oʻynadi. 1971-yilda Geer "Kotch" nomlida filmda bosh qahramonning vafot etgan xotini rolini oʻynadi va film davomida fleshbeklarda paydo boʻldi. Oʻsha yili u "The Jimmy Stewart Show"ning doimiy ishtirokchisi boʻldi va mashhur "Harold and Maude" komediyasida yordamchi rolni ijro etdi. 1974-yilda ssenariysini oʻzi yozgan ikkita film "Silence" va "Memory of Us"da rol oʻynadi. Ushbu ikkala filmda ham otasi tasvirlangan. Geerning 1970-yillardagi faoliyatining qolgan qismi asosan ikkilamchi chiqishlar va televideniye uchun tayyorlangan filmlardan iborat edi. Bu vaqt ichida u "Police Story", "The Streets of San Francisco", "Baretta", "Barnaby Jones", "Charlie's Angels", "CHiPs" kabi teleseriallar hamda "Fantasy Island"ning ikkita epizodida koʻrinish berdi.